Meenutame veel üht kevadist esinemist. Nimelt toimus 10. aprillil Tartu ülikooli aulas neljas segakooride laulupäev, kus Tarbatul oli au esitada kahte laulu: "Kiigelaul" ja "Karjapoiss".
Lisaks Tarbatule astusid akadeemilisele lavale veel üheksa Tartus teada-tuntud segakoori. Seekordsel laulupäeval ei lauldud ühislaule, vaid kõik osalevad koorid esinesid iseseisva kavaga. Kontsert andis korraldajate arvates ülevaate nende Tartu segakoori hetkeseisust. Ilmselt andis see ka ülevaate Tarbatu hetkeseisust: kõik olid ilusti rivis, proovis läks kõik justkui nihu, aga viimasel hetkel võeti end taas kokku ja tehti tugev esinemine. Tüüpiline Tarbatu, kuigi vahel juhtub ka vastupidist. Saalis olid ka truult kohal paljud koori vilistlastest - Maie, Henn, Ivar, Mari, Jüri - ja oli hea meel, et esinemisega nende eest häbisse ei jäänud. Teiste ees muidugi ka.
Meenutas Lilian